CELEX: 
Language: ro
Date: 2022-04-01 00:00:00
Title: REGULAMENTUL DE PUNERE ÎN APLICARE (UE) / AL COMISIEI de modificare a Regulamentului de punere în aplicare (UE) nr. 668/2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

REGULAMENTUL DE PUNERE ÎN APLICARE (UE) …/… AL COMISIEI
            
            
               din 1.4.2022
            
            
               de modificare a Regulamentului de punere în aplicare (UE) nr. 668/2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare
                  1
               , în special articolul 49 alineatul (7) al doilea paragraf și articolul 53 alineatul (3) al doilea paragraf,
            
            
               întrucât:
            
            
               (1)Regulamentul (UE) 2021/2117 al Parlamentului European și al Consiliului
                  2
                a modificat articolul 53 alineatul (2) din Regulamentul (UE) nr. 1151/2012 în ceea ce privește sistemul de modificări ale unui caiet de sarcini. Începând cu 8 iunie 2022, modificările „care nu sunt minore” și modificările „minore”’ se înlocuiesc cu modificări „la nivelul Uniunii”, respectiv modificări „standard”, cu domeniu de aplicare și proceduri diferite. 
            
            
               (2)Regulamentul de punere în aplicare (UE) nr. 668/2014 al Comisiei
                  3
                stabilește condițiile uniforme de aplicare a modificărilor care nu sunt minore și a celor minore. În scopul de a se asigura funcționarea noului sistem de modificări, normele existente privind modificările care nu sunt minore și modificările minore din regulamentul respectiv trebuie înlocuite cu norme noi. 
            
            
               (3)Din motive de securitate juridică și de gestionare eficientă a sistemului, trebuie prevăzute norme detaliate privind cerințele, formularele și termenele-limită pentru cererile de aprobare a modificărilor la nivelul Uniunii și pentru comunicările privind modificările standard sau temporare aprobate. 
            
            
               (4)În conformitate cu Regulamentul (UE) nr. 1151/2012, procedurile aferente modificărilor caietului de sarcini al denumirilor de origine protejate și al indicațiilor geografice protejate din sectorul alimentar, precum și al specialităților tradiționale garantate sunt efectuate de Comisie și de statele membre. Comisia și statele membre sunt responsabile pentru etape distincte ale fiecărui tip de procedură. Statele membre prelucrează cererile de aprobare a unei modificări la nivelul Uniunii a caietului de sarcini și le depun la Comisie. Comisia este responsabilă de examinarea cererilor și de luarea unei decizii cu privire la modificarea la nivelul Uniunii. În cazul aprobării unei modificări standard sau temporare, statele membre sunt cele responsabile de aprobare. Aprobarea acestor modificări este comunicată Comisiei, care are obligația de a le face publice în Uniune. 
            
            
               (5)În vederea unei gestionări corecte a procedurilor aferente aprobării de către Comisie a unei modificări la nivelul Uniunii a caietului de sarcini al denumirilor de origine protejate și al indicațiilor geografice protejate, precum și al specialităților tradiționale garantate, este necesar să se prelucreze trimiterile la solicitanții aprobării unor modificări la nivelul Uniunii.  Același lucru este necesar și în contextul gestionării procedurilor aferente comunicării către Comisie a unei modificări standard sau temporare a caietului de sarcini al denumirilor de origine protejate sau al indicațiilor geografice protejate, în ceea ce privește autoritatea sau persoanele fizice ori juridice care comunică modificarea standard sau temporară aprobată. Procedurile respective au caracter public. Este nevoie de transparență pentru a fi posibilă concurența loială între operatori și pentru a se identifica public interesele economice private și publice legate de aceste proceduri. Numele grupului solicitant care depune o cerere de aprobare a unei modificări la nivelul Uniunii în conformitate cu articolul 53 din Regulamentul (UE) 1151/2012 trebuie publicat pentru a se identifica entitatea care a activat procedura de modificare și pentru a li se permite potențialelor părți care au formulat opoziția să conteste interesul legitim al entității respective. Numele autorității sau al persoanei fizice ori juridice care comunică o modificare standard sau temporară aprobată trebuie publicat pentru a se putea identifica responsabilitatea pentru efectuarea respectivei modificări notificate Comisiei și, în consecință, publicată în Uniune. În vederea reducerii la minimum a expunerii datelor cu caracter personal, documentele care trebuie prezentate în cursul acestor proceduri trebuie să nu conțină, pe cât posibil, cerințe de transmitere a unor date cu caracter personal. Cu toate acestea, Comisia și statele membre ar putea fi nevoite să prelucreze informații care conțin date cu caracter personal, precum nume de persoane și date de contact personale. În cazuri justificate corespunzător, este posibil ca astfel de date să trebuiască să fie dezvăluite sau să fie făcute publice. 
            
            
               (6)În interesul unei gestionări administrative eficace și ținând seama de experiența dobândită prin sistemele de informare instituite de Comisie, trebuie simplificate comunicările dintre statele membre și Comisie, iar schimburile de informații trebuie să se desfășoare în conformitate cu Regulamentul delegat (UE) 2017/1183 al Comisiei
                  4
                și cu Regulamentul de punere în aplicare (UE) 2017/1185 al Comisiei
                  5
               . 
            
            
               (7)Comisia a instituit sistemul de informare „e-Ambrosia” pentru gestionarea cererilor de protecție a indicațiilor geografice din sectorul alimentelor, al vinurilor, al băuturilor spirtoase și al vinurilor aromatizate. Statele membre și Comisia trebuie să utilizeze sistemul respectiv numai în scopul comunicărilor privind procedurile aferente cererilor de înregistrare și de aprobare a modificărilor caietului de sarcini al denumirilor de origine și al indicațiilor geografice în temeiul Regulamentului (UE) nr. 1151/2012. Cu toate acestea, din cauza unui sistem strict de acreditare, sistemul în cauză nu trebuie utilizat pentru comunicările cu statele membre privind procedura de opoziție și cererile de anulare și, până la obținerea garanțiilor de securitate digitală necesare, nu trebuie utilizat pentru comunicările cu țări terțe. În schimb, în ceea ce privește procedurile de opoziție și cererile de anulare, statele membre, autoritățile competente și producătorii din țări terțe, precum și persoanele fizice sau juridice care au un interes legitim în temeiul regulamentului menționat trebuie să comunice cu Comisia prin intermediul poștei electronice. 
            
            
               (8)În scopul de a spori gradul de transparență, eficiență și uniformitate la nivelul tuturor statelor membre, Registrul denumirilor de origine protejate și al indicațiilor geografice protejate trebuie stabilit în format electronic. Registrul trebuie să fie o bază de date electronică gestionată în cadrul unor sisteme digitale puse la dispoziție de Comisie, trebuie să fie accesibil publicului și să fie actualizat constant de Comisie.
            
            
               (9)Regulamentul (UE) 2018/1725 al Parlamentului European și al Consiliului
                  6
                se aplică prelucrării datelor cu caracter personal realizate de Comisie în cursul procedurilor aferente modificărilor caietului de sarcini al denumirilor de origine protejate și al indicațiilor geografice protejate din sectorul alimentar, precum și al specialităților tradiționale garantate. Este necesar să se clarifice faptul că Comisia trebuie considerată operator în sensul regulamentului menționat în ceea ce privește prelucrarea datelor cu caracter personal în cadrul procedurilor pentru care este responsabilă în temeiul Regulamentului (UE) 1151/2012. 
            
            
               (10)Regulamentul (UE) 2016/679 al Parlamentului European și al Consiliului
                  7
                se aplică prelucrării datelor cu caracter personal efectuate de statele membre în cursul procedurilor relevante aferente modificărilor caietului de sarcini al denumirilor de origine protejate și al indicațiilor geografice protejate din sectorul alimentar, precum și al specialităților tradiționale garantate. Prin urmare, este necesar să se clarifice faptul că autoritățile competente ale statelor membre trebuie să fie considerate operatori în sensul regulamentului respectiv în ceea ce privește prelucrarea datelor cu caracter personal în cadrul procedurilor pentru care sunt responsabile în temeiul Regulamentului (UE) nr. 1151/2012. 
            
            
               (11)Regulamentul (UE) 2021/2117 a modificat domeniul de aplicare al Regulamentului (UE) nr. 1151/2012. Prin urmare, vinurile aromatizate, alte băuturi alcoolice, cu excepția băuturilor spirtoase și a produselor vitivinicole, și ceara de albine trebuie adăugate la clasele de produse cărora li se aplică Regulamentul (UE) nr. 1151/2012.
            
            
               (12)Trebuie să se prevadă dispoziții prin care să se asigure că există suficient timp pentru o tranziție fără probleme de la normele prevăzute în Regulamentul de punere în aplicare (UE) nr. 668/2014 în ceea ce privește mijloacele de transmitere. Trebuie introduse dispoziții tranzitorii privind cererile de aprobare a unor modificări care nu sunt minore sau a unor modificări minore ale caietului de sarcini al denumirilor de origine protejate, al indicațiilor geografice protejate și al specialităților tradiționale garantate care au fost depuse înainte de 8 iunie 2022.
            
         
         
            
               (13)Întrucât modificările unui caiet de sarcini introduse prin Regulamentul (UE) 2021/2117 se aplică de la 8 iunie 2022, prezentul regulament trebuie să se aplice de la aceeași dată. 
            
            
               (14)Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,
            
            
               ADOPTĂ PREZENTUL REGULAMENT:
            
            
               Articolul 1 
                  
                  Modificări ale Regulamentului de punere în aplicare (UE) nr. 668/2014 
            
            
               Regulamentul de punere în aplicare (UE) nr. 668/2014 se modifică după cum urmează:
            
            
               (1)
                     Articolul 6 se înlocuiește cu următorul text:
            
            
               „Articolul 6
            
            
               Cerințe procedurale aplicabile cererilor de înregistrare a denumirilor de origine protejate, a indicațiilor geografice protejate și a specialităților tradiționale garantate
            
            
               (1)
                     Documentul unic al unei denumiri de origine protejate sau al unei indicații geografice protejate, menționat la articolul 8 alineatul (1) litera (c) din Regulamentul (UE) nr. 1151/2012, cuprinde informațiile solicitate în anexa I la prezentul regulament.
            
            
               Trimiterea la publicarea caietului de sarcini publicată în cadrul documentului unic duce la versiunea caietului de sarcini așa cum a fost propusă.
            
            
               (2) 
                     Dacă cererea este prezentată Comisiei de către un stat membru, documentul unic trebuie întocmit în conformitate cu formularul pus la dispoziție în cadrul sistemelor digitale menționate la articolul 12 alineatul (1) primul paragraf litera (a). 
            
            
               Dacă cererea este prezentată Comisiei de către o autoritate dintr-o țară terță sau de către un solicitant stabilit într-o țară terță, documentul unic trebuie să se întocmească în conformitate cu formularul prevăzut în anexa I. Informațiile astfel furnizate pot fi introduse de Comisie în sistemele sale digitale.
            
            
               (3) 
                     Documentul unic trebuie să fie concis și să nu depășească 2 500 de cuvinte, cu excepția cazurilor justificate în mod corespunzător. 
            
            
               (4) 
                     Alineatele (1), (2) și (3) se aplică, de asemenea, unui document unic care face obiectul unei cereri de publicare în conformitate cu articolul 8 alineatul (1) din Regulamentul delegat (UE) nr. 664/2014. 
            
            
               (5)
                     Caietul de sarcini al unei specialități tradiționale garantate menționat la articolul 19 din Regulamentul (UE) nr. 1151/2012 conține informațiile solicitate în anexa II la prezentul regulament. Documentul unic se întocmește în conformitate cu formularul prevăzut în anexa respectivă.”;
            
            
                 
            
            
               (2)
                     La articolul 8, se adaugă următorul paragraf:
            
            
               „Statul membru, autoritatea din țara terță sau un solicitant stabilit într-o țară terță care prezintă Comisiei o cerere comună menționată la primul paragraf devine destinatarul oricărei notificări sau decizii emise de Comisie.”; 
            
            
            
                (3)
                     Articolul 10 se înlocuiește cu următorul text:
            
         
         
            
               „Articolul 10
            
            
               Cererile de modificări la nivelul Uniunii ale caietului de sarcini
            
            
               (1)
                     O cerere de aprobare a unei modificări la nivelul Uniunii a unui caiet de sarcini, menționată la articolul 53 alineatul (2) din Regulamentul (UE) nr. 1151/2012, trebuie să conțină:
            
            
               (a)denumirea protejată la care se referă modificarea;
            
            
               (b)numele și datele de contact ale solicitantului și o descriere a interesului legitim al solicitantului; 
            
            
               (c)punctele din caietul de sarcini și, în ceea ce privește denumirile de origine protejate și indicațiile geografice protejate, din documentul unic care se referă la aspectele ce fac obiectul modificării;
            
            
               (d)în ceea ce privește denumirile de origine protejate și indicațiile geografice protejate, o explicație a faptului că modificarea se încadrează în definiția unei modificări la nivelul Uniunii prevăzută la articolul 53 alineatul (2) din Regulamentul (UE) nr. 1151/2012;
            
            
               (e)descrierea și motivele fiecărei modificări propuse;
            
            
               (f)în ceea ce privește denumirile de origine protejate și indicațiile geografice protejate, documentul unic consolidat, astfel cum a fost modificat;
            
            
               (g)în ceea ce privește cererile depuse de un stat membru referitoare la denumiri de origine protejate și la indicații geografice protejate, trimiterea electronică la publicarea caietului de sarcini consolidat, astfel cum a fost modificat;
            
            
               (h)în ceea ce privește cererile depuse de o țară terță referitoare la denumiri de origine protejate și la indicații geografice protejate, versiunea consolidată a caietului de sarcini, astfel cum a fost publicată, sau trimiterea la publicarea caietului de sarcini;
            
            
               (i)în ceea ce privește cererile referitoare la denumiri de origine protejate și la indicații geografice protejate care provin doar din țări terțe, dovada că modificarea solicitată este conformă cu legislația privind protecția indicațiilor geografice în vigoare în țara terță respectivă;
            
            
               (j)în ceea ce privește cererile referitoare la specialitățile tradiționale garantate, caietul de sarcini consolidat, astfel cum a fost modificat;
            
            
               (k)în ceea ce privește toate cererile depuse de statele membre, declarația statului membru în cauză conform căreia acesta consideră că cererea respectă cerințele Regulamentului (UE) nr. 1151/2012 și dispozițiile adoptate în temeiul acestuia.
            
            
               Descrierea și motivele menționate la primul paragraf litera (e) și documentul unic menționat la primul paragraf litera (f) nu trebuie să depășească 2 500 de cuvinte fiecare, cu excepția cazurilor justificate în mod corespunzător.
            
            
               (2)
                     O cerere de aprobare a unei modificări la nivelul Uniunii trebuie să fie concisă și să nu depășească 5 000 de cuvinte, cu excepția cazurilor justificate în mod corespunzător. 
            
            
               (3) 
                     O cerere de aprobare a unei modificări la nivelul Uniunii a caietului de sarcini al unei denumiri de origine protejate sau al unei indicații geografice protejate din partea unui stat membru se întocmește în conformitate cu formularul pus la dispoziție în sistemele digitale menționate la articolul 12 alineatul (1) primul paragraf litera (a). O cerere de aprobare a unei modificări la nivelul Uniunii a caietului de sarcini al unei specialități tradiționale garantate din partea unui stat membru se întocmește în conformitate cu formularul prevăzut în anexa VI. Informațiile astfel furnizate pot fi introduse de Comisie în sistemele sale digitale.
            
            
               Solicitanții din țări terțe utilizează formularul prevăzut în anexa V pentru o modificare la nivelul Uniunii a caietului de sarcini al unei denumiri de origine protejate sau al unei indicații geografice protejate și formularul prevăzut în anexa VI pentru o modificare la nivelul Uniunii a caietului de sarcini al unei specialități tradiționale garantate. Informațiile astfel furnizate pot fi introduse de Comisie în sistemele sale digitale.
            
            
               (4)
                     Documentul unic modificat al unei denumiri de origine protejate sau al unei indicații geografice protejate și caietul de sarcini modificat al unei specialități tradiționale garantate se întocmesc în conformitate cu articolul 6. O cerere de modificare la nivelul Uniunii referitoare la o denumire de origine protejată sau la o indicație geografică protejată din partea unei țări terțe poate include versiunea consolidată a caietului de sarcini în locul trimiterii electronice la caietul de sarcini publicat.
            
            
               (5)
                     În sensul articolului 53 alineatul (2) al cincilea paragraf din Regulamentul (UE) nr. 1151/2012 coroborat cu articolul 50 alineatul (2) din același regulament, pe lângă documentele și informațiile menționate în dispozițiile respective, astfel cum au fost modificate, Comisia publică în Jurnalul Oficial al Uniunii Europene cererea de aprobare a unei modificări la nivelul Uniunii a caietului de sarcini.
            
         
         
            
                
                     Dacă în cerere sunt incluse date cu caracter personal, publicarea acestora se face ca parte din cererea în cauză.”;
            
            
               (4) 
                     Se introduc următoarele articole:
            
            
                „Articolul 10a
            
            
               Comunicarea unei modificări standard
            
            
               (1)
                     Comunicarea unei modificări standard aprobate a caietului de sarcini al produsului în conformitate cu articolul 6b alineatul (2) al doilea paragraf și cu articolul 6b alineatele (3), (7) și (8) din Regulamentul delegat (UE) nr. 664/2014 trebuie să conțină: 
            
            
               (a)menționarea denumirii protejate la care se referă modificarea standard;
            
            
               (b)o explicație a faptului că modificarea se încadrează în definiția unei modificări standard astfel cum este prevăzută la articolul 53 alineatul (2) din Regulamentul (UE) nr. 1151/2012;
            
            
               (c)o descriere a modificării aprobate, indicând dacă modificarea duce la o modificare a documentului unic;
            
            
               (d)decizia de aprobare a modificării standard, menționată la articolul 6b alineatul (2) primul paragraf și la articolul 6b alineatul (3) din Regulamentul (UE) nr. 664/2014;
            
            
               (e)în cazul în care este relevant, documentul unic consolidat, astfel cum a fost modificat;
            
            
               (f)trimiterea electronică la publicarea caietului de sarcini consolidat, astfel cum a fost modificat.
            
            
               (2)
                     În cazul în care este făcută de un stat membru, comunicarea trebuie să includă o declarație a statului membru respectiv potrivit căreia acesta consideră că modificarea aprobată respectă cerințele Regulamentului (UE) nr. 1151/2012 și dispozițiile adoptate în temeiul acestuia. 
            
            
               (3)
                     În cazul cererilor privind produse originare din țări terțe, comunicarea din partea autorităților țării terțe sau din partea unui solicitant dintr-o țară terță care are un interes legitim trebuie să menționeze numele țării terțe sau al solicitantului care trimite comunicarea și să includă dovada că modificarea este aplicabilă în țară terță în cauză. Comunicarea respectivă poate include caietul de sarcini, astfel cum a fost făcut public, în locul trimiterii electronice la publicarea acestuia.
            
            
               (4)
                     Comunicarea de către un stat membru a unei modificări standard aprobate trebuie întocmită în conformitate cu formularul pus la dispoziție în cadrul sistemelor digitale menționate la articolul 12 alineatul (1) primul paragraf litera (a). În cazul comunicărilor din partea țărilor terțe, trebuie utilizat formularul prevăzut în anexa VI. Informațiile astfel furnizate sunt introduse de Comisie în sistemele sale digitale.
            
            
               (5)
                     În sensul articolului 6b alineatul (5) din Regulamentul delegat (UE) nr. 664/2014, numele statului membru, al țării terțe sau al persoanei fizice sau juridice care transmite comunicarea unei modificări standard aprobate a caietului de sarcini al unei indicații geografice se publică în cadrul comunicării respective. 
            
            
               Articolul 10b
            
            
               Comunicarea unei modificări temporare
            
            
               (1)
                     Comunicarea unei modificări temporare aprobate a caietului de sarcini în conformitate cu articolul 6d alineatele (1)-(4) din Regulamentul delegat (UE) nr. 664/2014 trebuie să conțină:
            
            
               (a)trimiterea la denumirea protejată la care se referă;
            
            
               (b)o descriere a modificării temporare aprobate, împreună cu motivele care stau la baza acesteia, astfel cum se menționează la articolul 53 alineatul (2) din Regulamentul (UE) nr. 1151/2012;
            
         
         
            
               (c)decizia autorităților competente de recunoaștere oficială a dezastrului natural sau de impunere a unor măsuri sanitare și fitosanitare obligatorii ori trimiterile electronice respective la publicare;
            
            
               (d)decizia de aprobare a modificării temporare sau trimiterea electronică la publicare. 
            
            
               (2)
                     În cazul în care este făcută de un stat membru, comunicarea trebuie să includă o declarație a statului membru respectiv potrivit căreia acesta consideră că modificarea aprobată respectă cerințele Regulamentului (UE) nr. 1151/2012 și dispozițiile adoptate în temeiul acestuia.
            
            
               (3)
                     În cazul cererilor privind produse originare din țări terțe, comunicarea din partea autorităților țării terțe sau din partea unui solicitant dintr-o țară terță care are un interes legitim trebuie să menționeze numele țării terțe sau al solicitantului care trimite comunicarea și să includă dovada că modificarea este aplicabilă în țară terță în cauză. Comunicarea respectivă poate include decizia națională de aprobare a modificării temporare, astfel cum a fost făcută publică, în locul trimiterii electronice la publicarea acesteia. 
            
            
               (4)
                     Comunicarea de către un stat membru a unei modificări temporare aprobate trebuie întocmită în conformitate cu formularul pus la dispoziție în cadrul sistemelor digitale menționate la articolul 12 alineatul (1) primul paragraf litera (a). În cazul comunicărilor din partea țărilor terțe, trebuie utilizat formularul din anexa VII. Informațiile astfel furnizate sunt introduse de Comisie în sistemele sale digitale.
            
            
               (5)
                     În sensul articolului 6d alineatul (5) din Regulamentul delegat (UE) nr. 664/2014, numele statului membru, al țării terțe sau al persoanei fizice sau juridice care transmite comunicarea unei modificări temporare aprobate a caietului de sarcini al unei denumiri de origine protejate sau al unei indicații geografice protejate se publică în cadrul comunicării respective.”;
            
            
               (5) 
                     Articolul 12 se înlocuiește cu următorul text:
            
            
                „Articolul 12
            
            
               Comunicări între Comisie, statele membre, țările terțe și alți operatori 
            
            
               (1)Documentele și informațiile necesare pentru punerea în aplicare a titlurilor II și  III din Regulamentul (UE) nr. 1151/2012 și a dispozițiilor conexe trebuie comunicate Comisiei după cum urmează:
            
            
               (a)în cazul autorităților competente din statele membre, prin intermediul sistemelor digitale puse la dispoziție de Comisie, sub rezerva alineatului (2) din prezentul articol; 
            
            
               (b)în cazul autorităților competente și al producătorilor din țări terțe, precum și în cazul persoanelor fizice sau juridice care au un interes legitim în temeiul Regulamentului (UE) nr. 1151/2012, prin intermediul poștei electronice, utilizând formularele prevăzute în anexele I-IX la prezentul regulament.
            
            
               Comunicărilor efectuate în temeiul primului paragraf litera (a) li se aplică principiile și cerințele prevăzute în Regulamentul delegat (UE) 2017/1183 al Comisiei* și în Regulamentul de punere în aplicare (UE) 2017/1185 al Comisiei**.
            
            
               (2)Prin derogare de la alineatul (1) primul paragraf litera (a), autoritățile competente din statele membre transmit, prin intermediul poștei electronice, următoarele documente: 
            
            
               (a) declarația de opoziție motivată menționată la articolul 9 alineatul (1);
            
            
               (b) notificarea rezultatului consultărilor menționată la articolul 9 alineatul (3); 
            
            
               (c) cererea de anulare menționată la articolul 11; 
            
            
               (d) cererea de înregistrare a unei specialități tradiționale garantate menționate la articolul 6 alineatul (5); 
            
            
               (e) cererea de aprobare a unei modificări la nivelul Uniunii a caietului de sarcini al unei specialități tradiționale garantate, menționată la articolul 10. 
            
            
               (3)
                     Comisia comunică informații și le pune la dispoziția autorităților competente din statele membre  prin intermediul sistemelor digitale puse la dispoziție de Comisie, în conformitate cu alineatul (1) primul paragraf litera (a). Informațiile în contextul procedurilor menționate la alineatul (1) primul paragraf litera (b) și la alineatul (2) se comunică, prin intermediul poștei electronice, de către Comisie statelor membre, autorităților competente și grupurilor solicitante din țări terțe, precum și persoanelor fizice sau juridice care au un interes legitim în temeiul Regulamentului (UE) nr. 1151/2012. 
            
         
         
            
               (4)În ceea ce privește comunicările tehnice oficiale privind denumirile de origine protejate, indicațiile geografice protejate și specialitățile tradiționale garantate, fiecare stat membru trebuie să comunice Comisiei un punct de contact unic care să cuprindă o adresă poștală și departamentală, o adresă funcțională de poștă electronică și un număr de telefon departamental. Statele membre trebuie să țină la zi aceste puncte de contact. Datele respective trebuie să identifice numai funcții, birouri și departamente oficiale. Niciuna dintre aceste date nu trebuie să identifice persoane fizice, nici detalii cu caracter personal cuprinse în adrese, în numere de contact sau alte elemente de date.
            
            
               
                  Comisia poate păstra, stoca, partaja, publica și circula periodic lista completă a acestor puncte de contact, inclusiv către propriile sale servicii, către alte instituții și organe ale Uniunii și către toate punctele de contact de pe listă. Comisia poate impune ca aceste date să fie transmise prin intermediul sistemelor digitale puse la dispoziție de Comisie.
               
            
            
               * Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente (JO L 171, 4.7.2017, p. 100).
            
            
               ** Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (JO L 171, 4.7.2017, p. 113).”;
            
            
               (6) 
                     Se introduce următorul articol:
            
            
                „Articolul 12a
            
            
               Transmiterea și primirea comunicărilor
            
            
               (1)Comunicările și transmiterile menționate la articolul 12 sunt considerate efectuate la data primirii de către Comisie.
            
            
               (2)Comisia confirmă autorităților competente ale statelor membre, prin intermediul sistemelor digitale, primirea tuturor comunicărilor și a tuturor dosarelor transmise prin intermediul sistemelor digitale menționate la articolul 12 alineatul (1) primul paragraf litera (a).
            
            
               Comisia atribuie un număr de dosar fiecărei noi cereri de înregistrare, fiecărei noi cereri de aprobare a unei modificări la nivelul Uniunii, precum și fiecărei noi comunicări privind modificările standard aprobate și modificările temporare aprobate.
            
            
               Confirmarea de primire cuprinde cel puțin următoarele elemente:
            
            
               (a)numărul dosarului;
            
            
               (b)denumirea produsului în cauză;
            
            
               (c)data primirii.
            
            
               Comisia notifică și pune la dispoziție informații și observații referitoare la aceste comunicări și transmiteri, prin intermediul sistemelor digitale menționate la articolul 12 alineatul (1) primul paragraf litera (a).
            
            
               (3)În cazul comunicărilor și al transmiterilor de dosare prin intermediul poștei electronice, Comisia confirmă primirea prin intermediul poștei electronice. 
            
            
               Comisia atribuie un număr de dosar fiecărei noi cereri de înregistrare, fiecărei noi cereri de aprobare a unei modificări la nivelul Uniunii, precum și fiecărei noi comunicări privind modificări standard aprobate și modificări temporare aprobate.
            
            
               Confirmarea de primire cuprinde cel puțin următoarele elemente:
            
            
               (a)numărul dosarului;
            
            
               (b)denumirea produsului în cauză;
            
         
         
            
               (c)data primirii.
            
            
               Comisia notifică și pune la dispoziție, prin poșta electronică, informații și observații referitoare la aceste comunicări și transmiteri.
            
            
               (4)Articolul 4 din Regulamentul delegat (UE) 2017/1183 și articolele 1-5 din Regulamentul de punere în aplicare (UE) 2017/1185 se aplică mutatis mutandis notificării și punerii la dispoziție a informațiilor menționate la alineatele (1) și (2) din prezentul articol.”;
            
            
               (7)
                     La articolul 14, se adaugă următorul alineat:
            
            
               „(5) 
                     Registrul denumirilor de origine protejate și al indicațiilor geografice protejate menționat la alineatul (1) este accesibil public și este stabilit în format electronic. Registrul se bazează pe sistemele digitale gestionate de Comisie și se actualizează în conformitate cu prezentul articol.”;
            
            
               (8)Se introduce următorul articol: 
            
            
               „Articolul 14a
            
            
               Protecția datelor
            
            
               (1)Comisia și statele membre prelucrează și fac publice datele cu caracter personal primite în cursul procedurilor de aprobare a modificărilor la nivelul Uniunii și de comunicare a modificărilor standard și temporare, în temeiul prezentului regulament, în conformitate cu Regulamentele (UE) 2018/1725* și (UE) 2016/679** ale Parlamentului European și ale Consiliului. 
            
            
               (2)Comisia este considerată operator în sensul Regulamentului (UE) 2018/1725 în ceea ce privește prelucrarea datelor cu caracter personal în cadrul procedurii pentru care este competentă în conformitate cu Regulamentul (UE) nr. 1151/2012, cu Regulamentul delegat (UE) nr. 664/2014 și cu prezentul regulament.
            
            
               
                  (3)Autoritățile competente ale statelor membre sunt considerate operatori în sensul Regulamentului (UE) 2016/679 în ceea ce privește prelucrarea datelor cu caracter personal în cadrul procedurilor pentru care sunt competente în conformitate cu Regulamentul (UE) nr. 1151/2012, cu Regulamentul delegat (UE) nr. 664/2014 și cu prezentul regulament.
               
            
            
               * Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
            
            
               ** Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).”; 
            
            
               (9) 
                     Anexele V-VIII și anexa XI se modifică în conformitate cu anexa I la prezentul regulament.
            
            
               Articolul 2 
                  
                  Norme tranzitorii
            
            
               (1) 
                     Articolul 10 din Regulamentul de punere în aplicare (UE) nr. 668/2014, în versiunea sa de dinaintea datei de aplicare a prezentului regulament, continuă să se aplice cererilor de modificări care nu sunt minore și cererilor de modificări minore, precum și comunicărilor privind o modificare temporară, ale caietului de sarcini al denumirilor de origine protejate, al indicațiilor geografice protejate și al specialităților tradiționale garantate aflate încă în curs în cadrul Comisiei înainte de 8 iunie 2022.   
            
            
               (2) 
                     Articolul 12 din Regulamentul de punere în aplicare (UE) nr. 668/2014, în versiunea sa de dinainte de data aplicării prezentului regulament, continuă să se aplice statelor membre până la 7 decembrie 2022 în ceea ce privește cererile de înregistrare și cererile de aprobare a unor modificări la nivelul Uniunii, precum și în ceea ce privește comunicările privind modificări standard și temporare, ale caietului de sarcini al denumirilor de origine protejate și al indicațiilor geografice protejate.  
            
            
               (3) 
                     Până la 7 decembrie 2022, statele membre care continuă să efectueze comunicări în conformitate cu articolul 12 din Regulamentul de punere în aplicare (UE) nr. 668/2014, în versiunea sa de dinainte de aplicarea prezentului regulament, utilizează:
            
            
               (a)
                     anexa I la Regulamentul de punere în aplicare (UE) nr. 668/2014 pentru cererile de înregistrare a denumirilor de origine protejate și a indicațiilor geografice protejate; 
            
            
               (b)
                     anexa II la prezentul regulament pentru cererile de aprobare a unor modificări la nivelul Uniunii ale caietului de sarcini al denumirilor de origine protejate și al indicațiilor geografice protejate; 
            
         
         
            
               (c)
                     anexa III la prezentul regulament pentru comunicările unei modificări standard a caietului de sarcini al denumirilor de origine protejate și al indicațiilor geografice protejate; 
            
            
               (d)
                     anexa IV la prezentul regulament pentru o modificare temporară a caietului de sarcini al denumirilor de origine protejate și al indicațiilor geografice protejate.
            
            
               Articolul 3 
                  
                  Intrare în vigoare și aplicare
            
            
            
               Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            
            
               Prezentul regulament se aplică de la 8 iunie 2022.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 1.4.2022
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 343, 14.12.2012, p. 1.
               
               
                  
                     (2)
                  
                        Regulamentul (UE) 2021/2117 al Parlamentului European și al Consiliului din 2 decembrie 2021 de modificare a Regulamentului (UE) nr. 1308/2013 de instituire a unei organizări comune a piețelor produselor agricole, a Regulamentului (UE) nr. 1151/2012 privind sistemele din domeniul calității produselor agricole și alimentare, a Regulamentului (UE) nr. 251/2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și a Regulamentului (UE) nr. 228/2013 privind măsurile specifice din domeniul agriculturii în favoarea regiunilor ultraperiferice ale Uniunii (JO L 435, 6.12.2021, p. 262).
               
               
                  
                     (3)
                  
                        Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36). 
               
               
                  
                     (4)
                  
                        Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente (JO L 171, 4.7.2017, p. 100).
               
               
                  
                     (5)
                  
                        Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (JO L 171, 4.7.2017, p. 113).
               
               
                  
                     (6)
                  
                        Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
               
               
                  
                     (7)
                  
                        Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1). 
               
            
      
    ---documentbreak--- 
      
         
         
            
               RO
            
            
               ANEXA I
            
            
            
               Anexele V-VIII și anexa XI la Regulamentul de punere în aplicare  (UE) nr. 668/2014 se modifică după cum urmează:
            
            
               (1) Anexele V-VIII se înlocuiesc cu următorul text:
                     
            
            
               „ANEXA V
            
            
               Cerere de modificare la nivelul Uniunii a caietului de sarcini al unei denumiri de origine protejate sau al unei indicații geografice protejate  
               [Regulamentul (UE) nr. 1151/2012] 
            
            
            
               1.
                     Denumirea produsului
            
            
               [astfel cum este înregistrată]
            
            
            
               2.
                     Tipul indicației geografice
            
            
               [Bifați căsuța corespunzătoare cu un «X»]    DOP      IGP
            
            
            
               3.
                     Solicitantul și interesul legitim
            
            
               [Furnizați numele, adresa, numărul de telefon și adresa de e-mail ale solicitantului care propune modificarea. În cazul în care adresa, numărul de telefon și adresa de e-mail se referă la o persoană fizică, acestea nu se includ în prezentul formular și se trimit Comisiei separat.
            
            
               Furnizați, de asemenea, o declarație în care să explicați interesul legitim al grupului solicitant.]
            
            
               4.
                     Țara terță căreia îi aparține aria geografică
            
            
               …
            
            
               5.
                     Punctul din caietul de sarcini și din documentul unic care face obiectul modificării (modificărilor)
            
         
         
            
                Denumirea produsului
            
            
                Legătura 
            
            
                Restricții de comercializare
            
            
            
               6.
                     Tipul modificării (modificărilor)
            
            
               [Furnizați o declarație în care să explicați de ce modificarea (modificările) se încadrează în definiția „modificării la nivelul Uniunii” prevăzută la articolul 53 alineatul (2) din Regulamentul (UE) nr. 1151/2012].
            
            
               7.
                     Modificare (modificări)
            
            
               [Furnizați o descriere a fiecărei modificări și motivele acesteia conform dispozițiilor de la articolul 6a alineatul (1) din Regulamentul delegat (UE) nr. 664/2014 și de la articolul 10 din Regulamentul de punere în aplicare (UE) nr. 668/2014].
            
            
               8.
                     Anexe
            
            
               8.1. Documentul unic consolidat, astfel cum a fost modificat, întocmit în conformitate cu formularul prevăzut în anexa I la Regulamentul de punere în aplicare (UE) nr. 668/2014.
            
            
               8.2. Versiunea consolidată a caietului de sarcini, astfel cum a fost publicată, sau trimiterea la publicarea caietului de sarcini.
            
            
               8.3. Dovada că documentele modificate corespund indicației geografice în vigoare în țara terță respectivă.
            
            
               ANEXA VI
            
            
               Cerere de modificare la nivelul Uniunii a caietului de sarcini al unei specialități tradiționale garantate 
               [Regulamentul (UE) nr. 1151/2012] 
            
            
            
               1.
                     Denumirea produsului
            
            
               [astfel cum este înregistrată]
            
            
            
               2.
                     Solicitantul și interesul legitim
            
            
               [Furnizați numele, adresa, numărul de telefon și adresa de e-mail ale solicitantului care propune modificarea. În cazul în care adresa, numărul de telefon și adresa de e-mail se referă la o persoană fizică, acestea nu se includ în prezentul formular și se trimit Comisiei separat.
            
         
         
            
               Furnizați, de asemenea, o declarație în care să explicați interesul legitim al grupului solicitant.]
            
            
               3.
                     Statul membru sau țara terță căruia (căreia) îi aparține aria geografică 
            
            
               …
            
            
               4.
                     Punctul din caietul de sarcini care face obiectul modificării (modificărilor)
            
            
                Denumirea produsului
            
            
                Descrierea produsului 
            
            
                Metoda de producție
            
            
                Altele [de precizat] 
            
            
            
               5.
                     Modificare (modificări)
            
            
               [Furnizați o descriere a fiecărei modificări și motivele acesteia conform dispozițiilor de la articolul 6a alineatul (1) din Regulamentul delegat (UE) nr. 664/2014 și de la articolul 10 din Regulamentul de punere în aplicare (UE) nr. 668/2014].
            
            
               6.
                     Anexe
            
            
               6.1. (State membre) 
            
            
               (a) Versiunea consolidată a caietului de sarcini, astfel cum este publicată, întocmită în conformitate cu formularul prevăzut în anexa II la Regulamentul de punere în aplicare (UE) nr. 668/2014.
            
            
               (b) Declarația conform căreia cererea respectă cerințele Regulamentului (UE) nr. 1151/2012 și dispozițiile adoptate în temeiul acestuia.
            
            
               6.2. (Țări terțe) Versiunea consolidată a caietului de sarcini, astfel cum este publicată, întocmită în conformitate cu formularul prevăzut în anexa II la Regulamentul de punere în aplicare (UE) nr. 668/2014.
               
            
                  
                     
                     
                     
                     ANEXA VII
            
            
               Comunicarea aprobării unei modificări standard 
               [Regulamentul (UE) nr. 1151/2012] 
            
            
            
               1.
                     Denumirea produsului
            
         
         
            
               [astfel cum este înregistrată]
            
            
               2.
                     Țara terță căreia îi aparține aria geografică
            
            
               …
            
            
               3.
                     Autoritatea națională sau grupul solicitant care comunică modificarea standard 
            
            
               [Numele și datele de contact ale producătorului unic sau ale grupului de producători care are un interes legitim ori ale autorităților țării terțe căreia îi aparține aria geografică, care comunică modificarea [a se vedea articolul 49 alineatul (5) din Regulamentul (UE) nr. 1151/2012]. Numele și datele de contact referitoare la persoane fizice nu se includ în prezentul formular și se trimit Comisiei separat.]
            
            
               4.
                     Descrierea modificării (modificărilor) aprobate
            
            
               [Furnizați o descriere a modificării (modificărilor) standard și o declarație în care să explicați de ce modificarea (modificările) se încadrează în definiția modificării standard prevăzută la articolul 53 alineatul (2) din Regulamentul (UE) nr. 1151/2012. Indicați dacă modificarea duce sau nu la o modificare a documentului unic. ].
            
            
               5.
                     Anexe 
            
            
               5.1. Decizia de aprobare a modificării standard. 
            
            
               5.2. Dovada faptului că modificarea este aplicabilă în țara terță în cauză.
            
            
               5.3. Documentul unic consolidat, astfel cum a fost modificat, atunci când este cazul.
            
            
               5.4. O copie a versiunii consolidate a caietului de sarcini, astfel cum a fost publicată, sau trimiterea la publicarea caietului de sarcini.
            
            
                  
                     
                     
                     
                     ANEXA VIII
            
            
               Comunicarea aprobării unei modificări temporare 
               [Regulamentul (UE) nr. 1151/2012] 
            
            
            
               1.
                     Denumirea produsului
            
            
               [astfel cum este înregistrată]
            
            
               2.
                     Țara terță căreia îi aparține aria geografică
            
            
               …
            
            
               3.
                     Autoritatea națională sau grupul solicitant care comunică modificarea temporară  
            
         
         
            
               [Numele și datele de contact ale producătorului unic sau ale grupului de producători care are un interes legitim ori ale autorităților țării terțe căreia îi aparține aria geografică, care comunică modificarea [a se vedea articolul 49 alineatul (5) din Regulamentul (UE) nr. 1151/2012]. Numele și datele de contact referitoare la persoane fizice nu se includ în prezentul formular și se trimit Comisiei separat.]
            
            
               4.
                     Descrierea modificării (modificărilor) aprobate
            
            
               [Furnizați o descriere a modificării (modificărilor) temporare și motivele specifice care justifică modificarea temporară (modificările temporare), inclusiv trimiterea la recunoașterea oficială de către autoritățile competente a dezastrului natural sau a condițiilor meteorologice nefavorabile sau trimiterea la impunerea unor măsuri sanitare și fitosanitare obligatorii. Furnizați, de asemenea, o declarație în care să explicați de ce modificarea (modificările) se încadrează în definiția „modificării temporare” prevăzută la articolul 53 alineatul (2) din Regulamentul (UE) nr. 1151/2012].
            
            
               5.
                     Anexe
            
            
               5.1. Decizia autorităților competente de recunoaștere oficială a dezastrului natural sau de impunere a unor măsuri sanitare și fitosanitare obligatorii ori trimiterile electronice respective la publicare. 
            
            
               5.2. Decizia de aprobare a modificării temporare sau trimiterea electronică la publicare.
            
            
               5.3. Dovada faptului că modificarea este aplicabilă în țara terță în cauză”;
            
            
               
            
            
               (2)
                     Secțiunea 2 din anexa XI se modifică după cum urmează.
            
            
               (a)în partea I, se adaugă următoarele liniuțe:
            
            
               „— Clasa 2.21. Vinuri aromatizate, astfel cum sunt definite la articolul 3 alineatul (2) din Regulamentul (UE) nr. 251/2014 al Parlamentului European și al Consiliului*, 
            
            
               — Clasa 2.22. Alte băuturi alcoolice,  
            
            
               
                  — Clasa 2.23. Ceară de albine.
               
            
            
               * Regulamentul (UE) nr. 251/2014 al Parlamentului European și al Consiliului din 26 februarie 2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și de abrogare a Regulamentului (CEE) nr. 1601/91 al Consiliului (JO L 84, 20.3.2014, p. 14).”; 
            
            
               (b)Partea II se înlocuiește cu următorul text:
            
            
            
               „II. Specialități tradiționale garantate
            
            
               — Clasa 2.24. Preparate alimentare, 
            
            
               — Clasa 2.25. Bere, 
            
         
         
            
               — Clasa 2.26. Ciocolată și produse derivate, 
            
            
               —Clasa 2.27. Pâine, produse de patiserie, prăjituri, produse de cofetărie, biscuiți și alte produse de panificație, 
            
            
               — Clasa 2.28. Băuturi produse din extracte de plante, 
            
            
               — Clasa 2.29. Paste făinoase, 
            
            
               — Clasa 2.30. Sare.”
            
            
               
            
               ANEXA II
            
            
               Cerere de modificare la nivelul Uniunii a caietului de sarcini al unei denumiri de origine protejate sau al unei indicații geografice protejate originare dintr-un stat membru 
               [Regulamentul (UE) nr. 1151/2012] 
            
            
               (a se utiliza numai în perioada 8 iunie 2022-7 decembrie 2022)  
            
            
            
               1.
                     Denumirea produsului
            
            
               [astfel cum este înregistrată]
            
            
            
               2.
                     Tipul indicației geografice  
            
            
               [Bifați căsuța corespunzătoare cu un „X”]    DOP      IGP
            
            
            
               3.
                     Grupul solicitant și interesul legitim
            
            
               [Furnizați numele, adresa, numărul de telefon și adresa de e-mail ale grupului solicitant care propune modificarea. În cazul în care adresa, numărul de telefon și adresa de e-mail se referă la o persoană fizică, acestea nu se includ în prezentul formular și se trimit Comisiei separat.
            
            
               Furnizați, de asemenea, o declarație în care să explicați interesul legitim al grupului solicitant.]
            
            
               4.
                     Statul membru căruia îi aparține aria geografică 
            
         
         
            
               …
            
            
               5.
                     Punctul din caietul de sarcini și din documentul unic care face obiectul modificării (modificărilor)
            
            
                Denumirea produsului
            
            
                Legătura 
            
            
                Restricții de comercializare
            
            
            
               6.
                     Tipul modificării (modificărilor)
            
            
               [Furnizați o declarație în care să explicați de ce modificarea (modificările) se încadrează în definiția „modificării la nivelul Uniunii” prevăzută la articolul 53 alineatul (2) din Regulamentul (UE) nr. 1151/2012].
            
            
               7.
                     Modificare (modificări)
            
            
               [Furnizați o descriere a fiecărei modificări și motivele acesteia, conform dispozițiilor de la articolul 6a alineatul (1) din Regulamentul delegat (UE) nr. 664/2014 și de la articolul 10 din Regulamentul de punere în aplicare (UE) nr. 668/2014].
            
            
               8.
                     Anexe
            
            
               8.1. Documentul unic consolidat, astfel cum a fost modificat, întocmit în conformitate cu formularul prevăzut în anexa I la Regulamentul de punere în aplicare (UE) nr. 668/2014.
            
            
               8.2. Trimiterea electronică la versiunea consolidată a caietului de sarcini, astfel cum a fost publicată. 
            
            
               8.3. Declarația conform căreia cererea respectă cerințele Regulamentului (UE) nr. 1151/2012 și dispozițiile adoptate în temeiul acestuia. 
            
            
               
            
               ANEXA III
            
            
               Comunicarea aprobării unei modificări standard a caietului de sarcini al unei denumiri de origine protejate sau al unei indicații geografice protejate originare dintr-un stat membru 
               [Regulamentul (UE) nr. 1151/2012] 
            
            
               (a se utiliza numai în perioada 8 iunie 2022-7 decembrie 2022)   
               
            
            
               1.
                     Denumirea produsului
            
         
         
            
               [astfel cum este înregistrată]
            
            
               2.
                     Statul membru căruia îi aparține aria geografică
            
            
               …
            
            
               3.
                     Autoritatea din statul membru care comunică modificarea standard 
            
            
               Numele și datele de contact referitoare la persoane fizice nu se includ în prezentul formular și se trimit Comisiei separat.]
            
            
               4.
                     Descrierea modificării (modificărilor) aprobate
            
            
               [Furnizați o descriere a modificării (modificărilor) standard și o declarație în care să explicați de ce modificarea (modificările) se încadrează în definiția modificării standard prevăzută la articolul 53 alineatul (2) din Regulamentul (UE) nr. 1151/2012. Indicați dacă modificarea duce sau nu la o modificare a documentului unic.].
            
            
               5.
                     Anexe 
            
            
               5.1. Decizia de aprobare a modificării standard. 
            
            
               5.2. Documentul unic consolidat, astfel cum a fost modificat, atunci când este cazul.
            
            
               5.3. Trimiterea electronică la publicarea caietului de sarcini consolidat, astfel cum a fost modificat.
            
            
               5.4. Declarația conform căreia modificarea standard aprobată respectă cerințele Regulamentului (UE) nr. 1151/2012 și dispozițiile adoptate în temeiul acestuia.
            
            
                
            
            
               ANEXA IV
            
            
               Comunicarea aprobării unei modificări temporare 
               a caietului de sarcini al unei  
               denumiri de origine protejate sau al unei indicații geografice protejate originare dintr-un stat membru  
                  [Regulamentul (UE) nr. 1151/2012] 
            
            
               (a se utiliza numai în perioada 8 iunie 2022-7 decembrie 2022)   
               
            
            
               1.
                     Denumirea produsului
            
            
               [astfel cum este înregistrată]
            
            
               2.
                     Statul membru căruia îi aparține aria geografică
            
         
         
            
               …
            
            
               3.
                     Autoritatea din statul membru care comunică modificarea temporară  
            
            
               Numele și datele de contact referitoare la persoane fizice nu se includ în prezentul formular și se trimit Comisiei separat.]
            
            
               4.
                     Descrierea modificării (modificărilor) aprobate
            
            
               [Furnizați o descriere a modificării (modificărilor) temporare și motivele specifice care justifică modificarea temporară (modificările temporare), inclusiv trimiterea la recunoașterea oficială de către autoritățile competente a dezastrului natural sau a condițiilor meteorologice nefavorabile sau trimiterea la impunerea unor măsuri sanitare și fitosanitare obligatorii. Furnizați, de asemenea, o declarație în care să explicați de ce modificarea (modificările) se încadrează în definiția „modificării temporare” prevăzută la articolul 53 alineatul (2) din Regulamentul (UE) nr. 1151/2012].
            
            
               5.
                     Anexe
            
            
               5.1. Decizia autorităților competente de recunoaștere oficială a dezastrului natural sau de impunere a unor măsuri sanitare și fitosanitare obligatorii ori trimiterile electronice respective la publicare.  
            
            
               5.2. Decizia de aprobare a modificării temporare sau trimiterea electronică la publicare.
            
            
               5.3. Declarația conform căreia modificarea temporară aprobată respectă cerințele Regulamentului (UE) nr. 1151/2012 și dispozițiile adoptate în temeiul acestuia.